
TEXTE ADOPTATE

(Procedura de aprobare)
Parlamentul European,
–	având în vedere proiectul de decizie a Consiliului (11361/2025),
–	având în vedere Convenția-cadru a Consiliului Europei privind inteligența artificială și drepturile omului, democrația și statul de drept (CETS 225),
–	având în vedere cererea de aprobare prezentată de Consiliu în conformitate cu articolul 114 și articolul 218 alineatul (6) al doilea paragraf litera (a) punctul (v) din Tratatul privind funcționarea Uniunii Europene (C10‑0183/2025),
–	având în vedere articolul 107 alineatele (1) și (4) și articolul 117 alineatul (7) din Regulamentul său de procedură,
–	având în vedere scrisoarea Comisiei pentru cultură și educație,
–	având în vedere recomandarea Comisiei pentru piața internă și protecția consumatorilor și a Comisiei pentru libertăți civile, justiție și afaceri interne (A10-0007/2026),
1.	aprobă încheierea convenției;
2.	încredințează Președintei sarcina de a transmite poziția Parlamentului Consiliului, Comisiei, guvernelor și parlamentelor statelor membre, precum și Secretarului General al Consiliului Europei.

